αντηνωρ ευηνορος αλσιτης ειπεν φανοδημος φιλοκλεος φημιοικιτης επεστατει εδοξεν τει βουλει και τωι δημωι υπερ ων οι πρυτανεις επηγαγον τους χορηγους επι την εκκλησιαν υπερ στεφανου επειδη κριτολαος και παρμενιων οι αλκιμεδοντος χορηγοι γενομενοι της τε σκηνης επεσκευασαν τα χρηζοντα και την χορηγιαν συνετελεσαν φιλοδοξως ουθεν ελλειποντες σπουδης και φιλοτιμιας ετι δε και τον δημον και τους οικουντας εν αιγιαλωι παντας και τους παρεπιδημουντας ξενους εσιτομετρη[σαν] τε και βουθυτησαντες τωι τε απολλωνι και τει ηραι εκρεανομησαν και εδημοθοινησαν εφ ημερας δυο παντα παρασκευασαμενοι τα συμφεροντα εις την πανηγυριν ουθεν ελλειποντες δαπανη[ς κ]αι φιλοτιμιας ινα ουν και η ημετερα [φαινη]ται πολις τιμωσα τους φιλοτιμους κ[αι α]γαθους ανδρας δεδοχθαι τωι δημ[ωι] τωι αιγιαλεων επαινεσαι τε κριτολαον και παρμενιωνα τους αλκιμεδοντος επι τει αιρεσει και στεφανωσαι αυτους χρυσωι στεφανωι τωι εκ του νομου αρετης ενεκεν και ευνοιας και φιλοτιμιας της τε εις την πατριδα και τει εις τους θεους ευσεβειαι δεδοσθαι δε αυτοις και προεδριαν εν τωι θεατρωι οπως δε και ο στεφανος ανακηρυσσηται υπο του ιεροκηρυκος εν τωι θεατρωι εις τον αει χρονον επιμελεισθαι τους πρυτανεις αει τους πρυτανευοντας τον μιλτοφοριωνα μηνα οταν η πολις τα χορικα συντελει αναγραψαι δε τοδε το ψηφισμα τομ μεν γραμματεα εις τα δημοσια γραμματα κριτολαον δε και παρμενιωνα εις στηλην και στησαι των δημοσιων εις οποιον αν βουλωνται τοπον.
Amorgos — Aegiale — 200-150 BC
 200-150 BC